stanford-oval/wikipedia huggingface dataset:
สมาคมกีฬาฟุตบอลแห่งประเทศไทย ในพระบรมราชูปถัมภ์
การแข่งขันที่จัดโดยสมาคมฯ > ฟุตบอลชาย > ฟุตบอลสโมสรชาย

ฟุตบอลลีก
ระดับสูงสุด - ไทยลีก (ไฮลักซ์ รีโว่ ไทยลีก/ด้วยเหตุผลด้านการสปอนเซอร์)
ระดับที่สอง - ไทยลีก 2
ระดับที่สาม - ไทยลีก 3
ระดับที่สี่ - ไทยแลนด์ เซมิโปรลีก (พีทีที ลูบริแคนท์ส เซมิโปรลีก/ด้วยเหตุผลด้านการสปอนเซอร์)
ระดับที่ห้า - ไทยแลนด์ อเมเจอร์ลีก
ฟุตบอลถ้วย
ระดับสูง - ไทยเอฟเอคัพ (ช้าง เอฟเอคัพ/ด้วยเหตุผลด้านการสปอนเซอร์)
ระดับรอง - ไทยลีกคัพ (รีโว่ ลีกคัพ/ด้วยเหตุผลด้านการสปอนเซอร์)
แชมเปียนส์คัพ (ไดกิ้นแชมเปียนส์คัพ/ด้วยเหตุผลด้านการสปอนเซอร์) - การแข่งขันก่อนเปิดฤดูกาล ระหว่างผู้ชนะเลิศไทยลีก พบกับผู้ชนะเลิศไทยเอฟเอคัพ
ควีนสคัพ (ยกเลิก/ถูกแทนที่ด้วยแชมเปียนสคัพ) - การแข่งขันระหว่างสโมสรฟุตบอลของไทยซึ่งเป็นภาคีสมาชิก (ครั้งล่าสุดจัดขึ้นในปี พ.ศ. 2553)
ฟุตบอลเยาวชน
ไทยแลนด์ยูธลีก - การแข่งขันฟุตบอลเยาวชนรุ่นอายุไม่เกิน 14 ปี, 16 ปี, 18 ปี
การแข่งขันที่จัดโดยสมาคมฯ > ฟุตบอลชาย > ฟุตบอลทีมชาติชาย

ฟุตบอลถ้วย
คิงส์คัพ - การแข่งขันระดับนานาชาติประจำปี โดยมีฟุตบอลทีมชาติไทยกับชาติที่ถูกเชิญอีก3ชาติ
การแข่งขันที่จัดโดยสมาคมฯ > ฟุตบอลหญิง > ฟุตบอลสโมสรหญิง

ฟุตบอลลีก
ระดับสูงสุด - ไทยวีเมนส์ลีก 1
ระดับที่สอง - ไทยวีเมนส์ลีก 2
การแข่งขันที่จัดโดยสมาคมฯ > ฟุตซอล > ฟุตซอลสโมสร

ฟุตซอลลีก
ระดับสูงสุด - ฟุตซอลไทยลีก
ระดับที่สอง - ฟุตซอล ไทยลีก เดอะแชมเปี้ยนชิพ
ฟุตซอลถ้วย
ไทยฟุตซอลเอฟเอคัพ
การแข่งขันที่จัดโดยสมาคมฯ > อีสปอร์ต > อีสปอร์ตสโมสร

อี-ลีก ไทยแลนด์
ดูเพิ่ม

ฟุตบอลในประเทศไทย
ฟุตบอลทีมชาติไทย
แหล่งข้อมูลอื่น

เว็บไซต์อย่างเป็นทางการ เก็บถาวร 2019-06-22 ที่ เวย์แบ็กแมชชีน
สมาคมกีฬาฟุตบอลแห่งประเทศไทย ที่ เอเอฟซี
ประเทศไทย ที่ ฟีฟ่า
| ด ค กสมาคมฟุตบอลแห่งชาติของเอเชีย (AFC) |
| --- | --- |
เอเชียตะวันตก (WAFF):  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง (CAFA):  อัฟกานิสถาน  อิหร่าน  คีร์กีซสถาน  ทาจิกิสถาน  เติร์กเมนิสถาน  อุซเบกิสถาน 
เอเชียใต้ (SAFF):  บังกลาเทศ  ภูฏาน  อินเดีย  มัลดีฟส์  เนปาล  ปากีสถาน  ศรีลังกา 
เอเชียตะวันออก (EAFF):  จีน  จีนไทเป  กวม  ฮ่องกง  ญี่ปุ่น  มาเก๊า  มองโกเลีย  นอร์เทิร์นมาเรียนา  เกาหลีเหนือ  เกาหลีใต้ 
เอเชียตะวันออกเฉียงใต้ (AFF):  ออสเตรเลีย  บรูไน  กัมพูชา  ติมอร์ตะวันออก  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  เวียดนาม 
ยกเลิก:  เยเมนใต้ 
ตัวเอียง หมายถึง สมาคมสมาชิกแบบเต็มแต่ไม่ใช่สมาชิกฟีฟ่า
| ด ค กองค์กรกีฬาแห่งประเทศไทย (THA) |
| --- | --- | --- |
| โอลิมปิกฤดูร้อน |  กีฬาทางน้ำ กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  มวยสากล  จักรยาน  ขี่ม้า  ฟันดาบ  ฮอกกี้  ฟุตบอล  กอล์ฟ  กอล์ฟอาชีพ  ยิมนาสติก  แฮนด์บอล  ยูโด  ปัญจกีฬาสมัยใหม่  รักบี้  เรือพายและเรือแคนู  เรือใบ  ยิงปืน ยิงเป้าบิน  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ  |  |
| โอลิมปิกฤดูหนาว |  สเกต Figure  Speed  Short Track  ฮอกกี้น้ำแข็ง  สกี Alpine  Cross Country  Nordic Combined  Freestyle  Jumping  สโนว์บอร์ด  |  |
| กีฬาอื่น |  แฟลกฟุตบอลและอเมริกันฟุตบอล  กีฬาทางอากาศ  เบสบอล  เพาะกาย  โบว์ลิ่ง  บริดจ์  หมากรุกสากล  คริกเก็ต  คิวสปอร์ต  ลีลาศ  กีฬาคนพิการ กีฬาคนตาบอด  กีฬาคนพิการทางปัญญา  กีฬาคนพิการทางสมอง  กีฬาคนหูหนวก  กีฬาเอ็กซ์ตรีม  ฟลอร์บอล  ฟุตวอลเลย์  หมากล้อม  กาบัดดี้  คาราเต้  สควอช  อีสปอร์ต  |  |
 คณะกรรมการโอลิมปิกแห่งประเทศไทย  คณะกรรมการพาราลิมปิกแห่งประเทศไทย  การกีฬาแห่งประเทศไทย 
| ด ค กสมาคมกีฬาฟุตบอลแห่งชาติของแต่ละประเทศ |
| --- | --- |
คอนคาแคฟ: คอสตาริกา · คิวบา · แคนาดา · จาเมกา · ปานามา · เม็กซิโก · สหรัฐ · เอลซัลวาดอร์ · ฮอนดูรัส
คอนเมบอล: โคลอมเบีย · ชิลี · บราซิล · โบลิเวีย · ปารากวัย · เปรู · อาร์เจนตินา · อุรุกวัย · เอกวาดอร์
ซีเอเอฟ: กานา · โกตดิวัวร์ · แคเมอรูน · เซเนกัล · แซนซิบาร์ · ตูนิเซีย · ไนจีเรีย · โมร็อกโก · อียิปต์ · แอฟริกาใต้ · แอลจีเรีย
ยูฟ่า:  ฝรั่งเศส  เยอรมนี  สเปน  อังกฤษ  อิตาลี  รายชื่อ 
เอเอฟซี: กาตาร์ · เกาหลีใต้ · เกาหลีเหนือ · คูเวต · จีน · ซาอุดีอาระเบีย · ญี่ปุ่น · ไต้หวัน · ไทย · มาเก๊า · มาเลเซีย · ลาว · เวียดนาม · สหรัฐอาหรับเอมิเรตส์ · ออสเตรเลีย · อินเดีย · อินโดนีเซีย · อิรัก · อิหร่าน · อุซเบกิสถาน · ฮ่องกง
โอเอฟซี: ตองงา · นิวซีแลนด์ · ปาปัวนิวกินี · ฟีจี · วานูอาตู · หมู่เกาะคุก · หมู่เกาะโซโลมอน
อดีต: เซอร์เบียและมอนเตเนโกร · ยูโกสลาเวีย · เยอรมนีตะวันออก · สหภาพโซเวียต
ไม่ยอมรับ: กรีนแลนด์ · กาตาลุญญา · นอร์เทิร์นไซปรัส · นครรัฐวาติกัน · โมนาโก
พระบาทสมเด็จพระมงกุฎเกล้าเจ้าอยู่หัว ผู้ก่อตั้งสมาคมกีฬาฟุตบอลแห่งประเทศไทย ในพระบรมราชูปถัมภ์
คอซีย์ มามุ

| คอซีย์ มามุท> ม. |
| --- | --- |

สมาชิกสภาผู้แทนราษฎรจังหวัดปัตตานี
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 296 วัน)
ก่อนหน้า: อับดุลบาซิม อาบู
กรรมการบริหารพรรคพลังประชารัฐ
อยู่ในวาระ
เริ่มดำรงตำแหน่ง  6 กันยายน พ.ศ. 2567   (181 วัน)
 
ข้อมูลส่วนบุคคล
เกิด: 23 เมษายน พ.ศ. 2514 (53 ปี) จังหวัดปัตตานี ประเทศไทย
พรรคการเมือง: พลังประชารัฐ (2565–ปัจจุบัน)
คู่สมรส: รอมือละ มามุ

คอซีย์ มามุ (เกิด 23 เมษายน พ.ศ. 2514) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดปัตตานี และกรรมการบริหารพรรคพลังประชารัฐ
ประวัติ

คอซีย์ เกิดเมื่อวันที่ 23 เมษายน พ.ศ. 2514 เป็นบุตรนายบาราเฮง แมะสง สาและ ด้านครอบครัวสมรสกับนางรอมือละ มามุ มีบุตร 3 คน
สำเร็จการศึกษาระดับปริญญาตรี สาขาพัฒนาชุมชน จากมหาวิทยาลัยราชภัฏสงขลา และระดับปริญญาโท รัฐประศาสนศาสตรมหาบัณฑิต สาขาการปกครองท้องถิ่น จากมหาวิทยาลัยขอนแก่น
งานการเมือง

คอซีย์ เข้าสู่งานการเมืองท้องถิ่น เริ่มตั้งแต่การเป็นสมาชิกสภาตำบลนาประดู่ และสมาชิกองค์การบริหารส่วนตำบลนาประดู่ ตามลำดับ จนกระทั่งมาดำรงตำแหน่งเป็นนายกองค์การบริหารส่วนตำบลนาประดู่ ตั้งแต่ พ.ศ. 2546 จนถึง พ.ศ. 2564 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยเอาชนะมูฮำมัดอารีฟีน จะปะกิยา อดีต สส.จากพรรคประชาชาติ และอับดุลบาซิม อาบู อดีต สส.จากพรรคภูมิใจไทย
งานการเมือง > สมาชิกสภาผู้แทนราษฎร

คอซีย์ มามุ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดปัตตานี สังกัดพรรคพลังประชารัฐ
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
หนุมาน

| หนุมาน |
| --- | --- |
เทพแห่งปัญญา ความแข็งแกร่ง ความกล้าหาญ ความจงรักภักดี และความมีวินัยในตนเอง
หนุมานฉีกอกแสดงให้เห็นนางสีดาและพระรามอยู่ในหัวใจของหนุมาน
ชื่อในอักษรเทวนาครี: हनुमान
ชื่อในการทับศัพท์ภาษาสันสกฤต: Hanumān
ส่วนเกี่ยวข้อง: สาวกของพระราม เทวะ วานร อวตารพระรุทร
มนตร์: ॐ हनुमते नमः (โอม หนุมะเต นะมะห์)  ॐ आञ्जनेयाय विद्महे वायुपुत्राय धीमहि । तन्नो हनुमत् प्रचोदयात् ॥ (โอม อาญชเนยาย วิทุมเห วายุปุตราย ธีมหิฯ ตนฺโน หนุมต ปรโจทย ตุฯ)
อาวุธ: คทา ตรีเพชร
คัมภีร์: รามเกียรติ์ รามายณะ หนุมานฉาลีสา 
เป็นที่นับถือใน: กิษห์กินธา อโยธยา ลงกา
เทศกาล: หนุมานชยันตี
ข้อมูลส่วนบุคคล
เกิด: กิษห์กินธา (ปัจจุบันคือ หัมปี รัฐกรณาฏกะ อินเดีย)[ต้องการอ้างอิง]
บิดา-มารดา: พระพาย (บิดาทางจิตวิญญาณ) สวาหะ (มารดาในรามเกียรติ์) เกสริน (บิดาในรามายณะ) อัญชนา (มารดาในรามายณะ)
พี่น้อง: ภีมะ (น้องชายทางจิตวิญญาณ)
หัวโขนหนุมาน (จากนิทรรศน์รัตนโกสินทร์)
เทวรูปหนุมาน ที่ประเทศอินเดีย
หนุมาน (สันสกฤต: हनुमान्; ฮินดี: हनुमान)  เป็นเทพเจ้าในศาสนาฮินดู หรือเทพวานร ตัวละครเอกตัวหนึ่งในเรื่องรามเกียรติ์ เป็นลิงเผือก จึงมีสีขาวเป็นสีประจำกาย เมื่อสำแดงฤทธิ์จะมี 4 หน้า 8 มือ หาวเป็นดาวเป็นเดือน นอกจากนี้ ยังมีลักษณะประจำกายอื่น ๆ อีก เช่น สวมกุณฑล มีขนเพชร มีเขี้ยวเป็นแก้ว และ หาวเป็นดาวเป็นเดือน ดังกลอนตอนที่หนุมานเกิดว่า
ลอยอยู่ตรงพักตร์ชนนี รัศมีโชติช่วงในเวหา
มีกุณฑลขนเพชรอลงการ์ เขี้ยวแก้วแววฟ้ามาลัย
หาวเป็นดาวเดือนระวีวร แปดกรสี่หน้าสูงใหญ่
สำแดงแผลงฤทธิ์เกรียงไกร แล้วลงมาไหว้พระมารดร
หนุมาน เป็นลิงที่มีฤทธิ์มาก สามารถสำแดงเดชต่าง ๆ ได้หลายประการ เช่น การขยายร่างกายให้ใหญ่โต การยืดหางให้ยาว เป็นต้น นอกจากนี้ หนุมานยังได้ชื่อว่าเป็นอมตะ คือ ไม่มีวันตาย เนื่องจากเป็นบุตรของพระพาย (ลม) กับนางสวาหะ ด้วยเหตุนี้ เมื่อหนุมานมีอันตรายถึงตายแล้ว เพียงแค่มีลมพัดมา หนุมานก็จะฟื้นคืนชีพขึ้นมาใหม่ ด้วยอำนาจของพระพายผู้เป็นบิดา
บุคลิกของหนุมานเป็นตัวแทนของชายหนุ่มทั่วไป คือ รูปงาม มีนิสัยเจ้าชู้ และ มีภรรยามาก เช่น นางสุพรรณมัจฉา ทั้งคู่มีบุตรด้วยกันหนึ่งตน คือ มัจฉานุ ซึ่งเป็นลูกผสมระหว่าง ลิงเผือกกับปลา นั่นคือ มีกายเป็นลิงเผือกเหมือนหนุมาน แต่หางนั้น กลับเป็นหางของปลา นางเบญกาย บุตรีของพญาพิเภก  หนุมานได้นางเบญกายตอนที่ นางเบญกายจำแลงกายเป็นศพของ นางสีดาลอยทวนน้ำมา เพื่อหลอกพระรามให้เสียพระทัย แต่ภายหลังกลนี้ถูกจับได้ พระรามจึงให้หนุมานพานางเบญจกายไปส่งกลับเมือง ซึ่งทั้งคู่มีลูกด้วยกัน ชื่อว่า อสุรผัด
ตลอดเรื่องรามเกียรติ์นั้น  หนุมานผู้เป็นทหารเอกได้รับรางวัลจากพระราม 3 ครั้ง
ผ้าขาวม้า  ได้ตอนที่หนุมานไปเผากรุงลงกา
ธำมรงค์   ได้จากตอนที่ไปช่วยพระรามหลังจากที่ถูกไมยราพจับไปขังไว้ที่เมืองบาดาล
เมืองลพบุรีพร้อมสนม 5000 นาง  ได้ในตอนที่เสร็จศึกลงกาแล้ว
เมื่อเสร็จศึกกรุงลงกาแล้ว พระรามได้สถาปนาให้เป็น "พระยาจักรกฤษณ์พิพรรธพงศา" และยกกรุงอยุธยาให้ครองกึ่งหนึ่ง แต่หนุมานได้ถวายคืนพระราม เพราะสำนึกว่าตนไม่สูงศักดิ์พอ พระรามจึงยกเมืองลพบุรีให้ครองแทน
กำเนิด

หนุมานมีตำนานกำเนิดต่าง ๆ กัน ได้แก่
มารดาเป็นนางฟ้าชื่อว่าอัญจนา แต่ถูกสาปให้เป็น "วานรี" บิดาคือพระพาย
มารดาคือนางสวาหะ  พระอิศวรมอบให้พระพายนำเทพอาวุธทั้ง 3 อย่าง ได้แก่ 1. คฑา 2. ตรีเพชร 3. จักรแก้วและกำลังในกายของตนทิ้งเข้าในปากนางสวาหะจนนางตั้งครรภ์ แต่กำหนดให้พระพายรับเป็นบิดา
ลักษณะของหนุมาน

กายสีขาว มีกุณฑล (ต่างหู) ขนเพชร เขี้ยวแก้ว (อยู่กลางเพดานปาก) หาวเป็นดาวเป็นเดือน ยามแผลงฤทธิ์จะมีสี่หน้า แปดกร
เป็นทหารเอกที่รู้ใจพระรามที่สุด ฉลาดรอบรู้ ค่อนข้างหัวดื้อ เช่น ตอนที่หักกิ่งไม้ ทำลายอุทยานของทศกัณฐ์ ตอนเผาเมืองลงกา เป็นต้น ซึ่งเป็นการทำนอกเหนือคำสั่ง เจ้าเล่ห์เพทุบาย มีกลอุบายมากมายซึ่งเอาไว้ใช้ในการศึก รักนายและพลีชีพเพื่อนาย
ภรรยาและบุตรของหนุมาน

หนุมานมีภรรยาทั้งหมด 5,006 คน ดังนี้
1. นางบุษมาลี เป็นภรรยาคนแรกของหนุมาน ได้พบกันเมื่อหนุมาน ชมพูพาน และองคต จะเดินทางไปกรุงลงกาเพื่อสืบข่าวนางสีดา ระหว่างทางไปเจอเมืองเมืองหนึ่งตั้งอยู่กลางป่า ไม่มีทหารอยู่เลย หนุมานแปลกใจจึงขอเข้าไปดู ก็ได้พบกับ “นางบุษมาลี” นางฟ้าที่พระอินทร์สาปให้มาอยู่ในเมืองนี้แต่เพียงผู้เดียว สาเหตุเพราะนางดันไปเป็นแม่สื่อแม่ชักให้แก่นางสนมของพระอินทร์กับท้าวตาวัน โดยนางบุษมาลีจะพ้นจากคำสาปได้ก็ต่อเมื่อทหารเอกของพระรามที่หาวเป็นดาวเป็นเดือนโยนนางกลับขึ้นไปบนท้องฟ้าส่งนางไปสู่สวรรค์ชั้นดาวดึงส์
เมื่อหนุมานได้เจอนางบุษมาลีก็นึกรัก มีใจปฏิพัทธ์ต่อนางทันที ดังนั้นเมื่อสอบถามจนรู้ความ ก่อนจะโยนนางกลับขึ้นสวรรค์ หนุมานก็ได้นางเป็นเมียเสียก่อน แต่ถึงจะรักนางบุษมาลี หนุมานก็ไม่ยอมให้เรื่องผู้หญิงทำให้เสียงาน และก็ไม่ลืมสัญญาที่จะส่งนางกลับขึ้นสวรรค์
รักแรกของหนุมานกับนางฟ้าก็เป็นรักที่แสนสั้น และไม่ได้มีลูกด้วยกัน
2. เบญกาย ธิดาของพิเภก ทศกัณฐ์ลักพาตัวนางสีดามาแล้วก็วางแผนที่จะให้พระรามเลิกตามนางสีดา จึงให้ “นางเบญกาย” หลานสาวแปลงกายเป็นนางสีดาตายลอยน้ำมา ทำให้พระรามที่ได้พบศพเสียใจมาก แต่หนุมานผู้มีปฏิภาณดีมาก สังเกตเห็นว่าศพนี้ไม่น่าจะใช่นางสีดาตัวจริง  จึงให้พิสูจน์ด้วยการเผาร่างนั้น นางเบญกายทนร้อนไม่ไหวก็ปรากฏตัวจริงออกมา พระรามให้พิเภกผู้เป็นพ่อเป็นผู้พิพากษาลงโทษเอง พิเภกให้ประหารชีวิตเพื่อพิสูจน์ความจงรักภักดี แต่พระรามเห็นใจจึงยกโทษให้ และให้หนุมานพากลับไปส่งที่กรุงลงการะหว่างทางหนุมานก็ได้เกี้ยวพาราสีจนได้นางเบญกายเป็นเมียอีกคน มีบุตรกับหนุมานคือ อสุรผัด
3. สุพรรณมัจฉา เป็นนางเงือก ธิดาของทศกัณฐ์ ได้เป็นภรรยาขณะจองถนนข้ามกรุงลงกา มีบุตรคือ มัจฉานุ
4.  นางวารินทร์ ได้ขณะตามล่าวิรุญจำบัง
5.  นางมณโฑ ได้มาโดยการใช้เล่ห์กลขณะปลอมตัวเป็นทศกัณฐ์
6. นางสุวรรณกันยุมา ทศกัณฐ์ประทานให้ ขณะเสแสร้งแปรพักตร์ (นางเคยเป็นภรรยาอินทรชิต)
7.สนม 5,000 คน พระรามมอบให้หลังจากเสร็จศึกกรุงลงกา
หนุมานในประเทศต่าง ๆ

เนื่องจาก อารยธรรมอินเดียได้แพร่หลายไปโดยตลอดทั้งเอเชียใต้ และเอเชียตะวันออกเฉียงใต้ ทั้งในเรื่องของศาสนา สถาปัตยกรรม และ วรรณกรรม ดังนั้น วรรณคดีเรื่อง "รามายณะ" จึงได้รับความนิยมอย่างแพร่หลายในกลุ่มประเทศที่ได้รับวัฒนธรรมอินเดีย ไม่ว่าจะเป็น อินโดนีเซีย ไทย หรือ กัมพูชา เป็นต้น อย่างไรก็ตาม ลักษณะของหนุมานของแต่ละประเทศนั้น ย่อมแตกต่างกันไปตามการตีความของชนชาตินั้น ๆ เช่น หนุมานในรามายณะของอินเดียไม่มีความเจ้าชู้เหมือนหนุมานในรามเกียรติ์ของไทย
ในวัฒนธรรมร่วมสมัย

เนื่องจากหนุมาน เป็นตัวละครที่มีชื่อเสียง เป็นที่รู้จักในวงกว้างของสังคมไทย ดังนั้นหนุมาน จึงถูกใช้เป็นสื่อในวัฒนธรรมร่วมสมัยหลายประเภท เช่น เป็นตัวนำโชคในกีฬาซีเกมส์ครั้งที่ 19 ปี พ.ศ. 2540 ที่จาการ์ตา รวมถึงเป็นตัวนำโชคในการรณรงค์การออกเสียงประชามติร่างรัฐธรรมนูญ พ.ศ. 2559 อีกด้วย หรือเป็นตัวเอกในภาพยนตร์ไทย เรื่อง หนุมานพบ 7 ยอดมนุษย์ (พ.ศ. 2517) หรือหนุมานพบ 5 ไอ้มดแดง (พ.ศ. 2518) หรือดัดแปลงเป็นตัวละคร ชื่อ "เผือก" ในแอนิเมชันสัญชาติไทยเรื่อง ยักษ์ (พ.ศ. 2555) เป็นต้น ต่อมาในปี พ.ศ. 2560 ช่อง 8 ได้เอาซีรีส์อินเดียเรื่อง หนุมาน สงครามมหาเทพ ซึ่งเน้นประวัติของหนุมานเป็นหลัก มาออกอากาศบนโทรทัศน์​
ดูเพิ่ม

เห้งเจีย
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดสกลนคร> พรรค | ผลการเลือกตั้งสมาชิกสภาผู้แทนราษฎร จังหวัดสกลนคร> พรรค | ผลการเลือกตั้งสมาชิกสภาผู้แทนราษฎร จังหวัดสกลนคร> ผู้สมัคร | ผลการเลือกตั้งสมาชิกสภาผู้แทนราษฎร จังหวัดสกลนคร> คะแนนเสียง | ผลการเลือกตั้งสมาชิกสภาผู้แทนราษฎร จังหวัดสกลนคร> % | ผลการเลือกตั้งสมาชิกสภาผู้แทนราษฎร จังหวัดสกลนคร> ± |
| --- | --- | --- | --- | --- | --- |
|  | สหประชาไทย   | โบแดง จันตะเสน (20) | 33,616 |  |  |
|  | ไม่สังกัดพรรค | สถาปน์ ศิริขันธ์ (13) | 31,514 | ' | ' |
|  | ไม่สังกัดพรรค | ประชา ตงศิริ (3) | 28,326 | ' | ' |
|  | สหประชาไทย   | ดาบชัย อัคราช (18)✔ | 22,309 |  |  |
|  | สหประชาไทย   | ดอ เดชภูมี (19) | 16,551 |  |  |
|  | ไม่สังกัดพรรค | ร้อยตรี ประทีป ศิริขันธ์ (14)* | 14,336 |  |  |
|  | ประชาธิปัตย์   | เสน่ห์ โสรินทร์ (12) | 14,078 |  |  |
|  | ประชาธิปัตย์   | สินธุวัตร สัตถาผล (10) | 12,359 |  |  |
|  | ไม่สังกัดพรรค | ทองปาน วงศ์สง่า (2)* | 11,718 |  |  |
|  | ไม่สังกัดพรรค | เสาร์ พันธุราษี (7) | 11,367 |  |  |
|  | ไม่สังกัดพรรค | นารถ มุขยวงศ์ (15) | 7,506 |  |  |
|  | ไม่สังกัดพรรค | เสงี่ยม สมพงษ์ (21) | 6,826 |  |  |
|  | ไม่สังกัดพรรค | กงมา ศูนย์จันทร์ (6) | 6,826 |  |  |
|  | ประชาธิปัตย์   | วิกรานต์ โสตถิสวัสดิ์ (11)✔ | 6,813 |  |  |
|  | แนวร่วม-เศรษฐกร   | จ่าเอก ก้านก่อง โคตรวิชัย (31) | 6,422 |  |  |
|  | ไม่สังกัดพรรค | บุญไทย นามประกาย (1) | 5,845 |  |  |
|  | ประชาชน (พ.ศ. 2511)   | คำภีร์ แสนอุบล (22) | 4,667 |  |  |
|  | ไม่สังกัดพรรค | สัมพันธ์ สุวรรณคุณ (30) | 4,533 |  |  |
|  | ประชาชน (พ.ศ. 2511)   | สุวิทย์ ไชยบุญเรือง (25) | 4,198 |  |  |
|  | ไม่สังกัดพรรค | ธนกิจ วงศาโรจน์ (8) | 3,986 |  |  |
|  | ไม่สังกัดพรรค | กลยุทธ อุปพงษ์ (26) | 3,830 |  |  |
|  | ไม่สังกัดพรรค | กุหลาบ อุดมกัลป์ (9) | 3,438 |  |  |
|  | แนวร่วม-เศรษฐกร   | อุดม นามประทาน (29) | 3,423 |  |  |
|  | ประชาชน (พ.ศ. 2511)   | สังคม แสนศรีแก้ว (28) | 3,375 |  |  |
|  | ประชาชน (พ.ศ. 2511)   | แสวง แสงจันทร์ (27) | 3,354 |  |  |
|  | ไม่สังกัดพรรค | เผียน คำเมือง (4) | 3,110 |  |  |
|  | ไม่สังกัดพรรค | ชุมพล พงษ์สิทธิ์ศักดิ์ (24) | 2,590 |  |  |
|  | ไม่สังกัดพรรค | บัน เจริญไชย (5) | 1,833 |  |  |
|  | ไม่สังกัดพรรค | เขียน โภคารักษ์ (23) | 1,728 |  |  |
|  | ไม่สังกัดพรรค | กาวงศ์ อินทรพาณิชย์ (16)† | – |  |  |
|  | ไม่สังกัดพรรค | ทองจันทร์ แสงจันทร์ (17)† | – |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: สหประชาไทย   ได้ที่นั่งจาก ชาติสังคม  
: ไม่สังกัดพรรค   ได้ที่นั่งจาก ชาติสังคม  
: ไม่สังกัดพรรค   ได้ที่นั่งจาก แนวร่วม-เศรษฐกร
ดูเพิ่ม

จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
หญิงข้ามเพศ

หญิงข้ามเพศ หรือ ทรานส์วูแมน (อังกฤษ: Trans woman, Trans female, Transsexual woman, Transsexual female) หมายถึงคนแปลงเพศหรือคนข้ามเพศ จากชายข้ามเพศเป็นหญิง (Male-to-female (MTF)) ส่วนคำอื่นที่มิใช่คำในวงการแพทย์ เช่น ที-เกิร์ล (T-girl), ทีจี-เกิร์ล (Tg-girl) และ ทีเอส-เกิร์ล (Ts-girl) แต่คำว่า คนข้ามเพศ ดูจะเป็นคำที่มีความหมายทั่วไปมากกว่า
คำว่า "หญิงข้ามเพศ" ("Transgender woman") เริ่มเป็นที่คุ้นหูของคนไทยโดยทั่วไปมากขึ้น นอกจากคำเรียกแบบเดิม เช่น สาวประเภทสอง สาวสอง กะเทย ทั้งนี้คำว่าหญิงข้ามเพศ ในความหมายทางสังคมวิทยาเป็นคำเรียกผู้ที่มีเพศกำเนิดเป็นผู้ชายแต่ต้องการเปลี่ยนเพศสภาพของตนให้เป็นเพศตรงข้าม ซึ่งก็คือเพศหญิง (MTF หรือ Male to female transformation) โดยที่บุคคลนั้นจะยังไม่แปลง หรือแปลงเพศไปแล้วก็ได้
ผู้ที่เกิดมาเป็นเพศชายแต่กำเนิด แต่รู้สึกว่าเป็นสิ่งที่ไม่ใช่และไม่รู้สึกเติมเต็มกับชีวิตพวกเธอ จึงอาจมีความต้องการที่จะเปลี่ยนเพศเป็นผู้หญิง และให้สอดคล้องกับรูปลักษณ์ที่อยากเป็น การข้ามเพศเป็นผู้หญิงมีนัยยะบอกอัตลักษณ์ของพวกเธอถึงการไม่ยอมรับเพศเมื่อแรกเกิด
ถึงแม้ว่าหลังจากการข้ามเพศแล้ว หญิงข้ามเพศจะมีความแตกต่างทางชีวภาพจากผู้หญิงซิสเจนเดอร์ ตัวอย่างเช่น โดยมากมีโครโมโซม XY อย่างไรก็ตามการเป็นผู้หญิงสามารถหมายถึงเพศทางด้านสังคมที่เด่นชัด หรือที่เป็นสิ่งสำคัญของคนข้ามเพศ คือการเลือกอัตลักษณ์ทางเพศ มีบางคนยังคงเป็นคนข้ามเพศ (ไม่ได้แปลงเพศ) หลังจากข้ามเพศแล้ว มีคนข้ามเพศหลายคนพิจารณาว่า รูปร่างของอวัยวะสืบพันธุ์ของตัวเองไม่สำคัญต่อพวกเขา
ภาพรวม > การข้ามเพศ

การข้ามเพศ หรือ ทรานส์เจนเดอร์ เป็นคำที่ใช้หมายรวมถึงคนที่มีอัตลักษณ์ หรือการแสดงออกทางเพศที่แตกต่างจากเพศกำเนิด ได้แก่ ชายหรือหญิงที่รู้สึกเหมือนเพศตรงข้าม หรือคนที่เรียกตัวเองว่าเป็นคนที่มีจิตใจเหมือนเพศตรงข้าม คนข้ามเพศ ชายแต่งหญิง/หญิงแต่งชาย คนสองเพศ คนหลายเพศ เควียร์หรือเจนเดอร์เควียร์ (Queer หรือ Gender queer) คนไร้เพศ เพศทางเลือก หรืออัตลักษณ์ และการแสดงออกทางเพศอื่นใดก็ตามที่ไม่ตรงตามมาตรฐานความเป็นชายหรือหญิงโดยทั่วไป คนกลุ่มนี้ ผ่านการเลือกอัตลักษณ์ทางสังคมให้สัมพันธ์กับความรู้สึกทางเพศของตนเอง โดยการเปลี่ยนแปลงอัตลักษณ์ทางเพศ และการแสดงออกทางเพศ เช่น การแต่งกาย บุคลิกภาพ การเปลี่ยนแปลงด้านกายภาพ รวมถึง การผ่าตัดดัดแปลงทางเพศต่างๆ
Gender expression (การแสดงออกทางเพศ)
มักเกี่ยวข้องกับอัตลักษณ์ทางเพศ หมายถึง การแสดงออกถึงอัตลักษณ์ทางเพศของแต่ละบุคคล และการแสดงออกที่รับรู้ในสายตาของผู้อื่น โดยทั่วไป คนเราจะถูกสังคมหล่อหลอมให้มีการแสดงออกทางเพศที่ตรงกับอัตลักษณ์ทางเพศของตนไม่ว่าจะมีเพศกำเนิดเป็นเพศใดก็ตาม แต่หากบุคคลที่มีจิตใจโน้มเอียงไปในทางตรงกันข้ามกับอัตลักษณ์ทางเพศของตนเอง จึงปรารถนาที่จะเปลี่ยนอัตลักษณ์ทางเพศของตนเองไปตามความโน้มเอียงทางเพศของจิตใจ จึงมีการแสดงออกทางเพศเปลี่ยนไป ดังนั้นในยุคปัจจุบันอัตลักษณ์ทางเพศที่เห็นเพียงภายนอกอาจมิใช่สิ่งบ่งชี้เพศอย่างแท้จริง เนื่องมีสภาวะเป็นเพียงเพศสภาพ ซึ่งอาจมิใช่เพศวิถี แต่ในโลกยุคใหม่คนส่วนหนึ่งก็ให้การยอมรับในเรื่องดังกล่าวมากขึ้นตามลำดับ ดังนั้นการเลือกปฏิบัติอันเนื่องมาจากมีอัตลักษณ์ทางเพศที่แตกต่างกันจึงมิควรได้รับการยอมรับว่าเป็นสิ่งที่ควรกระทำได้อีกต่อไป เพราะเป็นการอยุติธรรมต่อบุคคลนั้นๆ
ทรานส์วูแมน เช่นเดียวกับทรานส์แมน หญิงข้ามเพศมีการตัดสินใจหลายเรื่องและทางเลือกต่าง ๆ ขึ้นอยู่กับวัฒนธรรมของพวกเธอ เพศที่พวกเธอเลือก และความรู้สึกของคนสนับสนุนรอบข้าง แต่ละกรณีมีความแตกต่างกันไป ทางเลือกอาจขึ้นอยู่กับแพทย์และด้านการเงิน แต่ก็ไม่ทุกกรณี ทั้งนี้ก็เพื่อปูพื้นฐานในด้านจิตใจเกี่ยวกับเรื่องอัตลักษณ์ทางเพศของตน บางส่วนอาจจะต้องการเปลี่ยนลักษณะทางกายภาพให้เข้าใกล้ความเป็นหญิงมากที่สุด
ในกรณีหญิงข้ามเพศเรียกว่า Male to female Transgender (MtF) คือ ผู้หญิงที่ได้รับการแปลงเพศมาจากเพศชายเรียบร้อยแล้วหรือเรียกอีกอย่างว่า ผู้หญิงข้ามเพศ ในภาษาอังกฤษ บางครั้ง trans woman ก็เขียนเป็น transwoman (เขียนติดกัน) หรือ trans-woman
หญิงข้ามเพศบางคนรู้สึกการข้ามเพศของตนมีความสมบูรณ์แล้ว มีความต้องการให้เรียกตนว่า "ผู้หญิง" และพิจารณาว่า คำว่า "หญิงข้ามเพศ" หรือ "ชายข้ามเพศเป็นหญิง" เป็นคำที่ใช้กับคนที่ข้ามเพศแบบไม่สมบูรณ์ ดังนั้นจึงมีหลายคนไม่ต้องการให้เรียกตนเองว่า "หญิงข้ามเพศ" ในสังคม ซึ่งมีแนวโน้มว่าตน "ดูเป็นคนอื่น" ที่ดูขัดกับเพศทั้งสองเพศ หรือมีเหตุผลส่วนตัวมากกว่านั้นที่จะแสดงตนเป็นคนแปลงเพศแล้ว
กระบวนการเปลี่ยนแปลงลักษณะทางเพศ > การเพิ่มฮอร์โมนเพศหญิง

การเพิ่มฮอร์โมนเพศ หรือ การเทคฮอร์โมน เป็นการเสริมฮอร์โมนเพศหญิง และลดฮอร์โมนเพศชายลง การเปลี่ยนสภาพร่างกายให้เข้าสู่ความเป็นผู้หญิง จำเป็นต้องอาศัย ฮอร์โมนเพศ ที่ร่างกายรับจากภายนอก
จากรูปแบบยาเตรียมที่หลากหลายได้แก่
1. ยาเม็ด โดยแนะนำเป็นยาเฉพาะที่แพทย์แนะนำและบริโภคภายใต้การดูแลและคำปรึกษาจากแพทย์ผู้เชี่ยวชาญ มีความเข้าใจผิดในวงกว้างเกี่ยวกับการใช้ยาคุมกำเนิดสำหรับเพศหญิง เพื่อเพิ่มฮอร์โมนเพศหญิง ซึ่งในปัจจุบันแพทย์ยังไม่รองรับการเทคฮอร์โมนโดยวิธีการใช้ยาคุมกำเนิดสำหรับเพศหญิง
2. การรับฮอร์โมนทางผิวหนัง ได้แก่ ยาทา แผ่นแปะผิวหนัง และสเปรย์ วิธีนี้ยาสามารถซึมเข้าผิวหนังและเข้าสู่กระแสเลือดเพื่อออกฤทธิ์ได้โดยตรง และยาฮอร์โมนที่ส่งผ่านทางผิวหนังจะใช้ปริมาณยาเตรียมที่ต่ำกว่ายาเม็ด เพราะ ไม่ผ่านกระบวนการทำลายยาที่ตับก่อนออกฤทธิ์ อีกทั้งยังคงระดับยาในกระแสเลือดอย่างคงที่มากกว่ายาเม็ด  อย่างไรก็ตาม ยาสูตรที่มี Estradiol ทั้งหลาย อาจมีผลข้างเคียง ควรหลีกเลี่ยง ใช้ปริมาณน้อย หรือหยุดสำหรับผู้มีความผิดปกติ
3. ยาฉีดเข้าสู่กระแสเลือด ยาฉีดสามารถเข้าสู่ร่างกายได้จากการฉีดเข้ากระแสเลือดโดยตรง วิธีนี้เห็นผลค่อนข้างเร็ว อย่างไรก็ตามอาจเกิดอันตรายได้ในรายที่แพ้ยาฉีด ถึงขั้นช็อคหมดสติ เกิดผื่น หรือเกิดอาการไม่พึงประสงค์เช่น คลื่นไส้ อาเจียน ปวดแสบปวดร้อนบริเวณที่ฉีด บางตำรับไม่แนะนำให้ใช้เนื่องจากผลข้างเคียงของส่วนประกอบหลักทำให้เกิดภาวะผิดปกติของร่างกายการปรับเพิ่มลดฮอร์โมนควรทำตามหลักการแพทย์ มีแพทย์เป็นผู้ให้คำปรึกษาแนะนำ และตรวจวัดปริมาณฮอร์โมนเพศโดยความดูแลของแพทย์ผู้เชี่ยวชาญ เพื่อเลือกใช้ฮอร์โมนให้ถูกกับร่างกายและความต้องการ
ฮอร์โมนที่สำคัญได้แก่
เอสโตรเจน (Estrogen)  การเสริม Estrogen เข้าร่างกาย ควรคำนึงถึงผลข้างเคียง ในระยะสั้นอาจยังไม่เห็นผลชัดเจน แต่ระยะยาว อาจเกิดภาวะผิดปกติแก่ร่างกาย เช่น โรคหลอดเลือดหัวใจ และหลอดเลือดสมอง  หลอดเลือดดำอุดตัน/ลิ่มเลือดที่ปอด  มะเร็งเต้านม ไขมันไตรกลีเซอไรด์ (triglyceride) สูงรุนแรง  (ควรระวังการใช้เอสโตรเจนชนิดรับประทาน)  และการทำงานของตับหรือไตผิดปกติ   Estrogen ที่เสริมเข้าสู่ร่างกาย แบ่งประเภทตามรูปแบบทางเคมีได้แก่ 17-β estradiol , Ethinyl Estradiol, Estradiol valerate, Conjugated Estrogen ในปัจจุบัน ไม่แนะนำ ยาคุมกำเนิด, พรีมาริน, ยาเอสตราดิออลแบบฉีด
โปรเจสเตอโรน (Progesterone)   บางคนเชื่อว่าทำให้เต้านมมีการพัฒนาคล้ายธรรมชาติ บางการวิจัย พบว่าผลต่อเต้านม ยังไม่ชัดเจน การใช้โปรเจสเตอโรนในหญิงวัยทอง พบมะเร็งเต้านมสูงขึ้นโดยเฉพาะ การใช้ร่วมกับเอสโตรเจน หลาย guideline ไม่แนะนำให้ใช้ เพราะอาจทำให้เกิดหลอดเลือดดำอุดตัน เกิดโรคหลอดเลือดหัวใจและสมองเพิ่มขึ้น มีภาวะซึมเศร้า มีน้ำหนักเพิ่ม และไขมันในเลือดสูง ในปัจจุบัน ไม่แนะนำทุกรูปแบบ
กลุ่มต้านฮอร์โมนเพศชาย (Anti-Androgen hormones)  ควรใช้เอสตราดิออลควบคู่ไปกับยาต้านฮอร์โมนเพศชาย หญิงข้ามเพศที่ผ่าตัดอัณฑะออกแล้วหรือผ่าตัดแปลงเพศแล้ว แนะนำหยุดใช้ยาต้านฮอร์โมนเพศชาย ใช้เอสตราดิออลเพียงตัวเดียว เป็นฮอร์โมนทดแทน
กระบวนการเปลี่ยนแปลงลักษณะทางเพศ > การผ่าตัดกล่องเสียง

เพื่อทำเสียงให้ใกล้เคียงเสียงผู้หญิง ที่มีความเล็ก แหลม มากขึ้น
กระบวนการเปลี่ยนแปลงลักษณะทางเพศ > การผ่าตัดแปลงอวัยวะสืบพันธุ์

จากเดิมที่มีเพศสภาพเป็นชาย กลายเป็นอวัยวะสืบพันธุ์มีลักษณะภายนอกคล้ายคลึงกับอวัยวะสืบพันธุ์เพศหญิง
ดูเพิ่ม

ภาวะอยากแปลงเพศ
สาวประเภทสอง
กะเทย